open-index/open-wikipedia-markdown huggingface dataset:
Smørskave

**Smørskave** er et kjøkkenredskap til å legge opp smør på en smørskål for servering. Smørskaver har buet og riflet blad av metall, og de har gjerne skaft av tre eller plast. Smørskaveren trekkes langs smøret slik at det legger seg i en riflet krull.

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo.
Helge Salvesen

**Helge Salvesen** (født 9. april 1947 på Tynset) er professor i historie og tidligere bibliotekdirektør ved Universitetet i Tromsø. Han har også arbeidet ved Institutt for arkeologi, historie religionsvitenskap og teologi.

Har tok doktorgrad i 1983 med avhandlingen *Fire forskningsfaser i studiet av bosetning og bruksmåter i det gamle bondesamfunn* og deltok som forsker i Det nordiske ødegårdsprosjekt. Han har vært professor fra 1992. Fra 1990 til han gikk av med pensjon i 2014 var han direktør ved Universitetsbiblioteket i Tromsø. Han har forsket og skrevet om ødegårdstid, samisk historie og vært redaktør av tidsskriftet *[[Heimen]]* 1976–86.

## Referanser


## Eksterne lenker
Selvstendighetseden 1814

**Selvstendighetseden** var en ed alle menigheter i Norge skulle avlegge våren 
1814, for deretter å velge valgmenn  fra prestegjeldene til amtets valgkollegium. Bakgrunnen for eden var at regenten, prins Christian Frederik, den 19. februar 1814 sendte et åpent brev til landets biskoper. Brevet ble sendt etter Stormannsmøtet på Eidsvoll den 16. februar 1814. Han ba om at alle menigheter måtte samles for å få vite at Frederik VI hadde avstått Norge til Sverige, at prinsen hadde overtatt styret av landet og at folket måtte støtte opp om regenten for å sikre selvstendighet.

Valgmøtene skulle arrangeres som en ekstraordinær bededag. De første valgmøtene ble holdt den 25. februar, og de påfølgende ble holdt i februar, mars og april 1814. I Nordland og Finnmark ble det også holdt møter og edsavleggelser, men der var man ikke klare før i mai/juni, etter at Riksforsamlingen på Eidsvoll hadde vedtatt Grunnloven. Under valgmøtene skulle presten holde en innledningstale, og menigheten skulle sverge eden. Presten skulle oppfordre til edsavleggelse med ordene:

På  dette skulle menigheten svare:

Avleggelsen av eden skulle bekreftes i adressen til regenten, der man også opplyste om hvem som var valgt som representanter fra prestegjeldet til amtets valgkollegium . En kan i mange av adressene se at eden og prestens tale har oppildna menigheten, da det ofte legges til ytterligere forsikringer om at man virkelig mener at man er villige til å sette livet inn for å forsvare Norges selvstendighet.

## Se også

* Selvstendighetseden 1814 på Lokalhistoriewiki

* 

## Referanser

Selvstendighetseden på Eidsvoll1814
Hallfrid

**Hallfrid** er et norsk og svensk kvinnenavn med norrøn opprinnelse. *Hallfrid* har norsk navnedag 7. desember.

## Etymologi
*Hallfrid* er en nyere norsk form av det norrøne navnet *Hallfríðr*, som er sammensatt av *hallr*, «hellestein», og *fríðr*, «vakker».

## Utbredelse
*Hallfrid* er et sjeldent navn. Det har i Norge tidligere vært mest brukt på Vestlandet og i Nordland. Den norrøne formen *Hallfríðr* er kjent brukt på Island fra rundt år 900 og i Norge fra ca 1290.

|}

## Kjente personer med navnet
Personene i listen er ordnet kronologisk etter fødselsår.
* Hallfrid Christiansen (1886–1964), norsk lingvist
* Hallfrid Os-Andersen (f. 1967), norsk politiker
* Hallfrid Velure (f. 1971), norsk teaterviter
* Hallfrid Skimmeli, norsk biblioteksjef

## Annen bruk av navnet
* *Hallfrid*, roman av Ragnhild Magerøy

## Referanser


## Eksterne lenker
Sven Brun Ebbell

**Sven Brun Ebbell** (født 27. mars 1907 i Steinkjer, død 1990 i Alicante) var en norsk diplomat og ambassadør.

Han var sønn av oberstløytnant Sven Brun Ebbell (1871–1965) og Sigrid Sættem (1882–1966). Faren var blant annet byingeniør i Steinkjer fra 1903 til 1911 og var sønn av Ole Falck Ebbell. Etter examen artium 1925, Oslo handelsgymnasium 1927 og cand.oecon. 1929 jobbet han for Utenriksdepartementet, bortsett fra 1934 til 1935 da han var utenrikspolitisk medarbeider i Tønsberg Blad. Han tok utenriksdepartementets aspirantkurs i 1936, men hadde da allerede vært i utenriks i seks år og var stasjonert i Madrid de årene Borgerkrigen i Spania pågikk.

## Posteringer
* 1930 sekretær ved konsulatet i Bordeaux i Frankrike.
* 1931–1933 sekretær i Utenriksdepartementet.
* 1935 sekretær ved konsulatet i Marseille i Frankrike.
* 1936 sekretær Utenriksdepartementet.
* 1936–1940 sekretær ved legasjonen i Madrid.
* 1940–1951 chargé d'affaires for Spania, visekonsul 1942, konsul 1947.
* 1951–1956 chargé d'affaires i Montevideo i Uruguay. Samtidig også legasjonsråd ved Norges ambassade i Buenos Aires og Asuncion.
* 1956–1958 spesialarbeider for Norges Eksportråd.
* 1958–1959 chargé d'affaires ved Norges ambassade i Lisboa. 
* 1959–1960 konsul i Shanghai. 
* 1960–1966 ambassadør ved Norges ambassade i Bogotá i Colombia, sideakkreditert til Norges ambassade i Caracas i Venezuela og Quito i Ecuador.
* 1966–1969 ambassadør ved Norges ambassade i Brasília.
* 1969–1975 ambassadør ved Norges ambassade i Mexico D.F., sideakkreditert til Guatemala, Havana, Managua, San José, San Salvador og Honduras.

## Utmerkelser
* Kommandør av St. Olavs Orden (1967)
* Storkors av Rio Branco-ordenen fra Brasil
* Storkors av Sydkorsordenen fra Brasil
* Storkors av Solordenen fra Peru
* Storkors av Boyacá-ordenen fra Colombia
* Storkors av Francisco de Mirandas orden fra Venezuela
* Kommandør 1. klasse av Mehdauia-ordenen fra spansk Marokko
* Storoffiser av Alfons Xs orden fra Spania
* Storoffiser Isabella den katolskes orden fra Spania
* Ridder av Nordstjerneordenen fra Sverige
* Ridder av Karl IIIs orden fra Spania

## Referanser
Bjørum skole

**Bjørum skole **i Bærum ble bygd på Sølvhølsbråtan, husmannsplass under Skui gård, gnr. 66/11, og ble innviet 30. september 1880 av sogneprest Grøndahl. Den var i bruk til 1901, da Skui skole sto ferdig på en tomt under husmannsplassen Skuiløkka. Etter 1901 ble den brukt som lærerbolig for Skui skole.
Småskolen holdt til på andre siden av Isielva på plassen Bjørumsdal.

## Lærere ved skolen
* Peder Andersen Selte, 1877–82
* Ole Andersen Brække, 1882–1901.
* Laura Viborg. 
* Anna Mathilde Pettersen.
* Hanna Tanum, 1899–1901. 

## Eksterne lenker
* Bærum bibliotek temaside Bjørum skole
Rolf Daleng

**Rolf Daleng** (født 15. mars 1930 i Mosjøen, død 18. mars 1986) var en norsk  ballettdanser og koreograf.

Daleng var fra Halsøy i Mosjøen og reiste til Oslo i 1949 for å studere ballett. Frem til 1955 var han også på studiereiser til Stockholm, London og New York City. Fra 1956 var han ved Operakompaniet i Oslo, og ble i 1958 med i den første besetning tilsatt ved Operaballetten på det nystartede Den Norske Opera.  Hans største roller fra denne tiden var *Jason* i *Medea* og *Naiden* i *Månerenen*, begge av den svenske Birgit Cullberg. Ellers huskes *Franz* i *Coppelia* og bondepas de deux fra *Giselle*.

I 1962 spilte han karakteren Alfred i dramafilmen *[[Tonny]]* (1962). Året etter fikk han Statens kunstnerstipend på 10 000 kroner og reiste til New York City for det. Sommeren 1964 gjestet han Det norske teatret i *Dans ropte fela*, og året efter i West Side Story, samme året som han forøvrig vant Polarsirkelens kunstnerpris på 3 500 kroner. I 1968 var han  i Spelemann på taket ved Det norske teatret.  I 1977 hadde han regi da Trøndelag teater satte opp Zorba the Greek.

## Referanser


## Eksterne lenker
*
Ellen Ørnes

**Ellen Ørnes** (født 6. desember 1961 i Mosjøen) er norsk interiør- og antikvitetsekspert som er kjent fra NRKs *[[Antikviteter & snurrepiperier]]* og TV3s *Skjulte skatter*. 

Hun har utgitt flere bøker om antikviteter og innredning.

## Referanser
Sverre Fjellheim

**Sverre Fjellheim** (født 1937) er en norsk sørsamisk historiker og museumsmann. Han var direktør ved det sørsamiske museet Saemien Sijte på Snåsa fra 1980 til 1993. Sverre Fjellheim er far til musikeren Frode Fjellheim.

Han arbeidet på 1970-tallet som forsker ved Nordisk samisk institutt, ble i 1980 første bestyrer ved Saemien Sijte på Snåsa og ledet senere kontoret for sørsamisk kulturminneforvaltning, som i 1996 ble overført til Sametinget hvor han var ansatt til 2002.

Han har vært redaktør av Saemien Sijtes årbok *[[Åarjel-saemieh]]*, skrevet flere bøker og artikler om sørsamisk historie, sist *Gåebrien sijte* (2012), som er en utvidet utgave av *Samer i Rørostraktene* (1999). Han har også skrevet kapitlet om samenes historie i Sør-Trøndelag, Hedmark og Nord-Trøndelag i Samerettsutvalgets NOU 2007:14

Fjellheim ble i 2018 tildelt sørsamisk kulturpris.

## Referanser
Johnny Hill

**Jan Eilif Otervik** (født 1940), bedre kjent under artistnavnet **Johnny Hill**, er en norsk rockeartist.

## Biografi
### Bosteder
Johnny Hill kommer fra Mosjøen. Han har bodd i Bærum kommune, Akershus, og bor i Vevelstad kommune, Nordland.

### Karrière
Johnny Hill ble i 1962 vokalist i The Snapshots og turnerte samme år sammen med Terry Dene og Johnny Carson. Han hadde platekontrakt med Manu. Gjennom atten år gav Johnny Hill ut flere LP-er. Samtidig gjennomførte han turneer i Norge, Sverige og Danmark.

## Referanser
Torbjørn Haug

**Torbjørn Haug** (født 26. august 1929 i Vefsn, død 28. desember 2006 i Bodø) var norsk bankmann og kommunepolitiker.

Torbjørn Haug ble født på Halsøya i Vefsn til foreldre handelsbetjent Aksel Haug og Åsta, f. Jakobsen.

Han ble ansatt ved Forretningsbankens avdeling i Mosjøen i 1952, som var blitt åpnet i 1945. Der ble han i 1966 banksjef, en stilling som han hadde til han i 1973 ble banksjef ved hovedkontoret i Trondheim. Haug var administrerende direktør i Nordlandsbanken 1975-1995.

I en toårig periode var Haug Den norske Bankforenings formann. Blant andre verv var Haug formann i Saga Petroleums bedriftsforsamling og styremedlem i Widerøes Flyveselskap.

Torbjørn Haug var aktiv kommunepolitiker for Høyre i Mosjøen.

*  Ridder av 1. klasse av St. Olavs Orden (1994)

## Referanser


## Litteratur
* Fygle, Svein et al. (1993): *Banken, folket og fylket : Nordlandsbanken og Nordlands næringsliv gjennom 100 år*, ss. 374ff, 377ff, 400, 402f, 411ff, 415ff og 421ff. ISBN 82-992832-0-5
Lise Botts

**Anne Lise Aalbotsjord** (født 19. februar 1946, fra Mosjøen), bedre kjent under artistnavnet **Lise Botts**, var norsk popartist og i 1960-årene en av Norges store popstjerner. Hun gav blant annet stemme til *Sven (Håll i stegen stadigt)*, den svenske utgaven av *[[James (Hold the Ladder Steady)]]*.

## Referanser
Filosofiåret 1698

**Filosofiåret 1698** er en oversikt over hendelser, utgivelser og personer med tilknytning til filosofi i 1698.

## Hendelser

## Publikasjoner

## Fødsler
*28. september - Pierre Louis Maupertuis, fransk matematiker, fysiker og filosof (død 1759)
*11. november - Alberto Radicati di Passerano, italiensk filosof (død 1737)

## Dødsfall
*11. juni - Balthasar Bekker, tysk-nederlandsk teolog og filosof (født 1634)
*10. september - Francesco D'Andrea, italiensk jurist, filosof og politiker (født 1625)
*11. oktober - William Molyneux, irsk naturfilosof og politisk forfatter (født 1656)


PierreLouisMaupertuis.jpg|Pierre Louis Maupertuis(1698-1759)
BalthasarBekker.png|Balthasar Bekker(1634-1698)
William Molyneux - Kneller.jpg|William Molyneux(1656-1698)


## Se også
*Filosofi på 1600-tallet
*Opplysningstiden
Norges ambassade i Accra

**Norges ambassade i Accra** (Ghana) ble opprettet i 2011. Den offisielle åpningen ble foretatt av daværende  nærings- og handelsminister Trond Giske. Også daværende miljø- og utviklingsminister Erik Solheim var til stede.

Pr. 2017 har ambassaden i Accra også ansvaret for å ivareta Norges diplomatiske forbindelser med Burkina Faso, Gambia, Guinea, Elfenbenskysten, Liberia, Mali, Senegal og Sierra Leone.

## Ambassadører
*2011–2013 Tom Tyrihjell
*2013– 2017 Hege Hertzberg
*2017-2021 Gunnar Andreas Holm
*Per 2022 Ingrid Mollestad

## Tidligere sendemenn
Før 2011 var Norge representert med sideakkrediterte sendemenn:
*1964–1966 Christian Berg-Nielsen fra den nyåpnede ambassaden i Lagos, Nigeria
*1967–1970 Lars Geelmuyden Onsager fra Lagos
*1970–1975 Peter Michael Motzfeldt fra Lagos
*1975–1980 Aage Fredrik Bothner fra Lagos
*1980–1985 Rolf Bergendahl fra Lagos
*1985–1988 Einar Bull fra Lagos
*1988–1991 Harald Høstmark fra Lagos
*1992–1995 Knut Tøraasen fra Lagos
*1995–1998 Fred Harald Nomme fra Lagos
*1998–2001 Lars Tangeraas fra Norges ambassade i Abidjan, Elfenbenskysten
*2002–2006 Odd-Egil Andhøy fra Abidjan
:I 2004 besluttet Norge å slette Ghanas gjeld.
*2007–2010 Tore Nedrebø fra Abuja, Nigeria
:I 2007 ble det oppdaget oljeforekomster utenfor Ghana. Plattformen «Eirik Raude» ble satt opp 60 kilometer utenfor Ghanas kyst.
*2010–2011 Kjell Lillerud fra Abuja
:I 2011 besøkte Kronprins Haakon og kronprinsesse Mette-Marit Ghana.

## Referanser
Babelsberg stasjon

**Babelsberg stasjon** er en S-Bahnstasjon i byen Potsdam i Brandenburg i Tyskland.

Mens Berlinmuren sto var Babelsberg østre endestasjon for lokaltogene i Potsdam. Stasjonen er vernet.

## Lokasjon
Stasjonen ligger i Babelsbergdistriktet og er omgitt av gatene Rudolf-Breitscheid- Straße, Karl-Liebknecht-Straße, Schulstraße og Wattstraße. Den ligger ved kWannsee-jernbanen, hvor den går parallelt med hovedsporene til Berlin–Magdeburg jernbanen.

## Historie
Den første stasjonen i Babelsberg ble åpnet på hovedlinjen i 1862 under navnet *Neuendorf* som et spesielt stoppested for de kongelige togene til kongen av Preussen, Vilhelm I. Det var vest for den nåværende stasjonen. Fra 1866/1868 stoppet ordinære tog på stasjonen, opprinnelig ved en sideperrong; senere ble den supplert med en andre sideplattform.

I 1888 ble sporene til Wannsee Railway utvidet fra Neubabelsberg (nå Griebnitzsee) til Potsdam, noe som resulterte i at denne delen nå har fire spor. Den gamle stasjonen ble stengt og en ny forstadsstasjon åpnet på Wannsee Railway i den nåværende posisjonen. Dette ble omdøpt til Neuendorf-Nowawes 1. mai 1890 og 1. mars 1908 ble det omdøpt til *Nowawes.* Banen ble hevet mellom 1911 og 1914 og den nåværende stasjonen ble etablert.

Fra 11. juni 1928 ble stasjonen betjent av elektriske tog fra Berlin Stadtbahn, Ringbahn og forstadsbanene, som har blitt merket som S-Bahn siden 1. september 1928. Togene fortsatte på sporene til Berlin-Blankenheim jernbane (*Wetzlarer Bahn*) til Stadtbahn i stedet for over Wannsee-jernbanen. Åtte år senere, 1. april 1938, fikk stasjonen navnet *Babelsberg*, og samme år ble byen innlemmet i Potsdam.

Innføringen av grensekontroll for trafikk mellom soner (mellom Øst- og Vest-Tyskland i februar 1951 betydde at stasjonen ble stengt i flere dager.

Med byggingen av Berlinmuren 13. august 1961 ble jernbanelinjen fra Potsdam til Vest-Berlin brutt. Frem til 9. oktober ble banen mellom Potsdam Stadt (nå Potsdam Hauptbahnhof), Babelsberg og Griebnitzsee drevet som en S-Bahn-øy; den ble deretter operert med dieselvogner. For å muliggjøre denne endringen av driften ble det bygget et forbindelsesspor mellom forstads- og langdistansesporene. Togene kjørte fra Griebnitzsee via Babelsberg, Potsdam Stadt, Potsdam West (nå Potsdam Hauptbahnhof) til Potsdam Hauptbahnhof (nå Potsdam Pirschheide). Den 29. oktober samme år ble Griebnitzsee-stasjonen omgjort til en stasjon kun for å utføre grensekontroller, og dieseltjenesten til Babelsberg ble trukket tilbake.

Etter gjenåpningen av grensen i 1989 ble en forbindelse fra Babelsberg via Griebnitzsee til Berlin-Wannsee gjenopprettet 22. januar 1990 ved hjelp av dieseltog. S-bahn-tjenester ble gjenopprettet 1. april 1992. Fire år senere ble det utført en autentisk restaurering på stasjonen.

I 2016 ble det gjennomført en ny restaurering av jernbaneinfrastruktur og murer.

## Referanser
Taro Kondo

**Taro Kondo** (født 10. august 1910 i Kitami, Hokkaidō) er en japansk skøyteløper som deltar i nasjonale og internasjonale konkurranser i hurtigløp på skøyter for Japan.

## Personlige rekorder

## Referanser




## Eksterne lenker
* 
*  Taro Kondo på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater (gammel) og kort biografi (ny))
*  Taro Kondo på SpeedskatingResults.com (personlige rekorder og resultater (Ufullstendig, resultater fra sesongen 2007/08 og nyere))
* 
*  Taro Kondo på The-Sports.org (noen resultater)
*  Taro Kondo på Effesport.nl (noen resultater, *ufullstendig, gir gale personlige rekorder på 3000m og 5000m og mangler på 10000m*)
;Bilder
*  Bilder av Taro Kondo  på SpeedSkatingPhotos.info/DesgPhoto.com
Xavier Bettel

**Xavier Bettel** (født 3. mars 1973 i Luxembourg) er en luxembourgisk politiker fra det liberale Demokratesch Partei. Han ble i januar 2013 valgt til partiets leder, og han ble 4. desember samme år utnevnt til statsminister i Luxemburg. Han var statsminister fram til 17. november 2023 da han ble etterfulgt av Luc Frieden.

Bettel ble født som sønn av vinhandler. Hans mor var franske med russiske aner. Bettel studerte først jus og samfunnsvitenskap i Nancy, deretter sjørett i Hellas. Han fikk mastergrad i statsrett og europarett og tilleggseksamener i kirke- og sjørett. Han og praktiserte i lengre tid som advokat.

Han gikk inn i politikken som 15-åring. I 1999 ble han medlem av Luxembourgs deputertkammer som den yngste i parlamentet. Han var borgermester i Luxembourg fra 2011 til 2013. Med sine 38 år var han den gangen den yngste borgermester i en europeisk hovedstad.

På begynnelsen av 2000-tallet var Bettel programleder i et talkshow på TV i Luxembourg, der han gjennom fire år intervjuet kjente personer. Han talte åpent om sin homofili første gang i et radioprogram. Fra 19. mars 2010 levde han i registrert partnerskap med arkitekten  Gauthier Destenay, og paret giftet seg 15. mai 2015 i Luxembourg.

## Referanser
Ájtte

**Ájtte – svenskt fjäll- och samemuseum** er et nasjonalt museum for samisk historie og kultur i Sverige, beliggende i Jokkmokk i Norrbottens län.

Ájtte er hovedmuseum for samisk kultur i Sverige. Museet fordyper seg også i fjellverdenens kultur og natur forøvrig, og er informasjonssenter for fjellturisme.

Ájtte åpnet i 1989 og har om lag 25 ansatte. Museet eies av en stiftelse etablert i 1983 med staten, länet, kommunen, Svenska Samernas Riksförbund og foreningen Same Ätnam som stiftere. I 1995 ble et etablert en botanisk hage ved museet.

## Eksterne lenker
*
Berlie Doherty

**Berlie Doherty** (født 6. november 1943 i Liverpool) er en britisk barnebokforfatter. Hun har skrevet i flere sjangre, romaner for voksne, drama, hørespill, tv-manuskript og libretto for opera. Blant hennes mest kjente bøker er *Granny was a Buffer Girl* (1986) og *Dear Nobody* (1991) – hun mottok Carnegie Medal for begge disse to, og for *White Peak Farm* (1984) – som hun vant Phoenix Award for i 2004.

Hun vokste opp i et litterært orientert arbeiderhjem, og utdannet seg til lærer ved University of Durham. Før hun ble fulltids forfatter i 1983 hadde hun arbeidet som lærer, sosialarbeider og i BBCs undervisningsradio.

Hennes første litterære arbeider var hørespill som ble sendt i 1980, og barneboka *How Green You Are!* (1982) ble hennes første bokutgivelse. Ungdomsromanen *Granny was a Buffer Girl* (1986) forteller hennes egen families historie gjennom flere generasjoner i industribyen Sheffield. Både i *Dear Nobody* – som skildrer en tenåringsgraviditet, og andre ungdomsbøker tar hun opp samfunnsspørsmål.

To av bøkene hennes er filmet, *White Peak Farm* i 1988 og *Dear Nobody* i 1997.

På norsk finnes *Bellas hi* (2000), utgitt i Leseløveserien, og oversatt av Torstein Bugge Høverstad etter *Bella's Den* (1997).

## Referanser


## Eksterne lenker
* 
*
Litteraturåret 1501

**Litteraturåret 1501** er en oversikt over utgivelser, hendelser, prisvinnere og avdøde personer med tilknytning til litteratur i 1501.

## Hendelser
* Aldo Manuce (1449-1515), venetiansk forfatter, finner opp kursiv.

## Essay
* Isaac Abravanel (1437-1508), skriver *Dialogues de l’amour* (utgitt etter hans død i 1535).
* Giovanni Pontano (1429-1503) :
** *Aegidium*
** *De hortis Hesperidum*
** *De fortuna*

## Poesi

## Fødsler
*24. februar – Sixtus Birck, tysk dramatiker (død 1554)
*26. juni – Jo Sik, koreansk filosof og forfatter (død 1572)
*6. august – Hieronymus Frobenius, sveitsisk boktrykker og forlegger (død 1563)
* I Hwang, koreanske lærd og forfatter innenfor koreansk neokonfucianisme under Joseondynastiet i Korea  (død 1570)
*Garcilaso de la Vega, spansk poet (død 1536)
* ca. 1501 – Maurice Scève, fransk poet (død ca. 1564)

## Dødsfall
* 3. januar – Ali-Shir Nava'i, også kjent som "Mir Alisher Navoï", filosof og persisk-usbekisk poet, maler, politiker, mystiker og språkforsker i den timuridiske renessansen (født 1441)
*15. august – Konstantin Laskaris, bysantinsk lærd, klassisk filolog og humanist (født 1434)
* Jean Michel, fransk dramatisk poet (født ca. 1435)
* Jan Ostroróg, polsk politisk forfatter (født 1436)


Maurice Scève.jpg|Maurice Scève
Tjorafunnet

**Tjorafunnet** er et arkeologisk funn som ble oppdaget i 2009 beliggende ved riksvei 509 i Tjora, Sola kommune. Funnet ble oppdaget i forbindelse med  arkeologiske undersøkelser av gravfeltet på Orshaug. Det ble funnet dyrkningslag og kokegrupper. Midt på feltet ble det funnet  en 8 meter stor flyttblokk. Ved denne flyttblokken ble det funnet kulturlag og nedgravninger med en del flint og store mengder keramikk. Funnene er datert til senneolitikum, bronsealder og førromersk jernalder. Funnene er tolket som rituelle nedleggelser.

## Kilder
*
Boyabat

**Boyabat** er en by og et distrikt i provinsen Sinop i Svartehavsregionen i Tyrkia. Byen ligger i Gökırmakdalen, 100&nbsp;km sør for Sinop over fjellkjeden som ligger langs kysten av Svartehavet. Byen er et handelssenter for over hundre landsbyer i området. Jordbruk, dyrehold og skogbruk preger livet. Boyabat er kjent for sin ris. Av industri finnes det fabrikker for produksjon av teglstein, keramikk, ris, og lær.

## Severdigheter
Byen har mange karakteristiske gamle hus. Bysenteret ligger nedenfor en gammel festning på toppen av en høyde i massiv fjell, som er skåret i to av en liten elv (Gazideresi eller Kazdere, som renner inn i Gökırmak) med vertikale fjellvegg på begge sider. Et vindu på fjellveggen på festningssiden lyser opp en tunnel ned til et underjordisk tunnelkompleks (by?) fra romertiden.

## Historie
Byen lå først innenfor murene til den 2 600 år gamle festningen, deretter nedenfor ved elvebredden. Gjennom historien har byen tilhørt, Hettitriket, Paflagonia, Lydia, Persia, Makedonia, Roma, Bysants, Danishmenderne, Seldsjukkene, Isfendiyarerne, og Det osmanske rike. Byens navn «Boy-abad» kan opprinnelig ha betydd grenseby i Seldsjukk-tiden. Tidligere kan det ha hatt navn som Germanikopolis. I området har det ikke vært krigshandlinger i ca. 500 år.

## Kultur
Det holdes bazar i hele sentrum på mandager, for da kommer folk fra landsbyene. De andre dagene er bazaren mye mindre og holdes i eget torv i sentrum. En slags ukeslang høstfestival (panayır) starter litt utenfor sentrum den andre onsdagen i oktober hvert år.

Boyabat har mange gamle hus som er gode eksempler på tradisjonell arkitektur. Håndvevde hodetørkler "pıta" som benyttes av damene i selve byen har grafikk som er håndtrykt ved hjelp av tradisjonelle treblokker, mens damene fra landsbygden foretrekker "cember" som har dekorasjoner håndinnvevd, i egne vevstol.

Davul og zurna musikk er uunngåelig i bryllup. De leder gjerne bærere som leverer bryllupsgaver til bryllupshuset. Ved ankomst danser gjerne trommespilleren i spesielle tradisjonelle drakt en trommedans til zurna musikk.

En kjent lokal delikatesse er helgrillet lammekebab, som det finnes egne restauranter for.

Landsbybryllup og byens årlige handelsfest "Panayır" inkluderer også en bryttekonkurranse som holdes under kontinuerlig episke "köroğlu" melodier (typisk i haltende fem åttendedels rytme) i bakgrunn.

## Reise til og fra
Reiser til og fra Boyabat skjer hovedsakelig over landeveien langs Gökırmakdalen. En busstasjon i sentrum har stoppested og billettkontorer for flere private busselskaper med daglige turer til større byer i Tyrkia. Veien over fjellet til Sinop på svartehavskysten unngår vær og vind på fjelltoppen takket være en tunnel. Veien til Samsun passerer forbi to av fire store vannkraftdammene i nærheten over Kızılırmak, som er Tyrkias lengste elv; Gökırmak renner inn i Kızılırmak mellom disse to dammene.

## Referanser


## Eksterne lenker
*  
* Boyabat bilder tatt av Dick Osseman i juni 2005
* Nyheter fra Boyabat på tyrkisk
Access Industries

**Access Industries** er et ikke-børsnotert amerikansk aksjeselskap grunnlagt i 1986 av styreleder Len Blavatnik. Access Industries har sin hovedvirksomhet i tre sektorer: naturressurser og kjemikalier, media og telekommunikasjon og eiendom. Selskapet eier blant annet Warner Music Group og Ice.net og står bak teleselskapet Telco Data i Norge.

## Referanser


## Eksterne lenker
*
Zvi Bar

**Zvi Bar** (hebraisk: ; født 8. oktober 1935 i Kfar Yona) er en israelsk tidligere politiker som var borgermester i byen Ramat Gan mellom 1989 og 2013.

## Biografi
Under seksdagerskrigen hadde Bar kommandoen over fallskjermbataljon 202. Han var senere leder for det israelske forsvarets offisersskole. På midten av 1970-tallet hadde han kommandoen over en reservistbrigade. Han ble senere leder for Israels grensepoliti. I 1976 tok han en bachelorgrad i politisk vitenskap fra Bar-Ilan-universitetet.

### Politisk karriere
Bar ble første gang valgt til borgermester i Ramat Gan i 1989. Han fikk anerkjennelse og støtte fra israelsk offentlighet som følge av sitt lederskap og moralbygging da Ramat Gan ble utsatt for irakiske Scud-missiler under Gulfkrigen.

Bar ble gjenvalgt i fire påfølgende valg – i 1993, 1998, 2003, og 2008.

I 2004 ble Bar avhørt av Israels politi vedrørende påstander om at han og borgermesteren i nabobyen Tel Aviv, Ron Huldai, var innblandet i korrupsjon. I april 2011 bestemte Israels justisdepartement at Bar, samme med fem eiendomsutviklere, skulle tiltales for bestikkelser og hvitvasking.

## Referanser
Leonard Blavatnik

**Leonard Blavatnik** (russisk: Леонид Валентинович Блаватник) (født 14. juni 1957) er en britisk-amerikansk forretningsmann og industrieier av ukrainsk-jødisk opprinnelse. Han har bygd opp sin formue ved investeringer i forskjellige bransjer i Russland, Europa, Nord- og Sør-Amerika gjennom sitt selskap Access Industries. Ifølge *[[Forbes]]* var han i september 2013 nummer 44 på listen over verdens rikeste personer, med en nettoformue på 17,8 milliarder amerikanske dollar.

Blavatnik ble i 2017 utnevnt *[[Knight Bachelor]]*. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Referanser


## Eksterne lenker
* 
*
Peter Øvig Knudsen

**Peter Øvig Knudsen** (født 9. oktober 1961 i Holme, Aarhus) er en dansk journalist og forfatter. Selv har han karakterisert seg som dokumentarist og amatørhistoriker.

Knudsen gikk ut fra Danmarks Journalisthøjskole i 1987, og hadde som del av sin utdannelse praksis på *[[Ekstra Bladet]]*. Senere har han arbeidet for pressebyrået Sidelinjen, det danske månedsbladet *[[Press]]*, avisen *[[Dagbladet Information|Information]]*, *[[Weekendavisen]]* og Danmarks Radio, der han laget programmet *Marathon*, med 24 timers intervjuer hjemme hos diverse kjente folk.

Fra 2003 har han vært forfatter på heltid. I 2005 og 2006 mottok han arbeidsstipend fra den danske Statens Kunstråd.

I 2003 instruerte han sammen med Morten Henriksen dokumentarfilmen *Med ret til at dræbe*, basert på hans to bøker om Danmark under okkupasjonen 1940–1945, *Efter drabet* og *Birkedal*. Filmen fikk året etter Robertprisen for årets lange dokumentarfilm. For bøkene fikk Knudsen i 2004 DRs Rosenkjærpris. For *Efter drabet* fikk han dessuten Drassows Legat i 2001, mens han fikk BG Bank-prisen Det Gyldne Bogmærke for *Birkedal* i 2006.

Hans to bøker om Blekingegade-saken sikret ham Cavlingprisen og Montanas Litteraturpris i 2007 og Den Berlingske Fonds Journalistpris i 2008.
Opplaget for de to bindene passerte 200&nbsp;000 eksemplarer.

I 2012 mottok han årets kulturpris fra Gentofte kommune.

I skoletiden på Viby Amtsgymnasium var Knudsen engasjert på den politiske venstresiden, der han en tre års tid var med i Kommunistisk Arbejderpartis ungdomsorganisasjon.

Knudsen har også vært aktiv som foredragsholder, og har undervist i journalistikk.

## Bibliografi
* *Er du da sindssyg* (1987)
* *Børn skal ikke lege under fuldmånen* (1995)
* *Min generation* (1997)
* *Passioner* (1998)
* *Efter drabet: beretninger om modstandskampens likvideringer* (2001)
* *Hilsner fra klovnen*, roman (2003)
* *Birkedal* (2004)
* *Blekingegadebanden 1. Den danske celle*, ISBN 978-87-02-04369-3 (2007)
* *Blekingegadebanden 2. Den hårde kerne*, ISBN 978-87-02-05906-9 (2007)
* *Blekingegadebanden*, samlet utvidet utgave, ISBN 978-87-02-07363-8 (2008)
* *Hippie 1 - Tre år og 74 dage der forandrede Danmark* (2011)
* *Hippie 2 - Den sidste sommer* (2012)
** *Hippie : Thas Danish Case* (forkortet, engelsk versjon av tobindsverket *Hippie*, utgitt etter at verket med danske hippie-nakenbilder ble sensurert og fjernet fra både iBookstore og App Store.
* *BZ. Du har ikke en chance - tag den* (2016)

## Referanser


## Eksterne lenker
* Peter Øvig Knudsens nettsider
* Om Peter Øvig Knudsen på Den Store Danske
*
Filosofiåret 1671

**Filosofiåret 1671** er en oversikt over hendelser, utgivelser og personer med tilknytning til filosofi i 1671.

## Hendelser

## Publikasjoner

## Fødsler
*26. februar – Anthony Ashley Cooper, engelsk politiker, filosof og forfatter (død 1713)
*1. oktober – Luigi Guido Grandi, italiensk matematiker og filosof (død 1742)

## Dødsfall
*28. september – Jean de Montigny, fransk filosofisk forfatter og poet (født 1636)


Fil:Anthony Ashley Cooper, 3. Earl of Shaftesbury.jpg|Anthony Ashley Cooper(1671-1713)
Fil:Guidograndi.jpg|Luigi Guido Grandi(1671-1742)
Dota 2

***Dota 2*** er et videospill og er etterfølgeren til *[[Defense of the Ancients]]*, en spillmodifikasjon til spillet *[[Warcraft III: Reign of Chaos]]* og *[[Warcraft III: The Frozen Throne]]*. Spillet ble utviklet av selskapet Valve og ble utgitt 9. juli 2011 til Windows og senere for OS X og Linux den 18. juli 2013 under en Free-to-play finansieringsmodell.

*Dota 2* spilles i omganger hvor ti spillere er delt inn i to lag. I startfasen av spillet er hovedfokuset på å skaffe ressurser, «gull», som man kan bruke på å kjøpe utstyr som gjør spillerens karakter sterkere. Man skaffer ressurser ved å drepe såkalte «creeps»  som hvert lag produserer hvert halve minutt. Man blir også belønnet med gold ved å  drepe motstanderspillere eller ødelegge bygninger. Spillbrettet er delt diagonalt og hver side har også en «jungel» som spawner «creeps». Spillbrettet er videre inndelt i 3 «lanes» hvor lagenes «creeps» angriper hverandre. I øvre halvdel av spillbrettets diagonal spawner spillbrettets tøffeste monster, Roshan. I mange situasjoner trenger man innsats fra hele laget for å bekjempe monsteret, og man blir belønnet med «Aegis of the Immortal» som gir en av spillerne mulighet for reinkarnasjon de neste 5 minuttene. For å vinne spillet, må man ødelegge motstanderlagets hovedbygning: «The Ancient». Bygningen er plassert i de to lagenes baser og man må ha ødelagt minst alle tårnene i en «lane» for å angripe den.

Før spillets start velger hver spiller en «hero» som vil bestemme spillerens rolle i spillet. Per oktober 2020 har Dota 2 119 ulike «heroes» spilleren kan velge mellom. Mangfoldet av «heroes» spiller en viktig rolle i spillets kompleksitet og strategiske elementer da et lag med god synergi mellom spillernes «heroes» gir laget fordeler. Man deler gjerne spillets forskjellige roller inn i rollene: «carry», «core», «jungler», «support». med en rangering i ressursprioritet fra 1-5 der rolle 1, 2 og 3 er «core» og har førsteprioritet på «gold». Rolle 4 og 5 kalles for «support» og har som formål å støtte lagspillerne som har prioritet på ressurser. Rolle 5 er «Hard support» og rolle 4 er Soft «support». Supporting gjør man ved å kjøpe utstyr som bedrer sikt på spillkartet og dermed gir laget mer informasjon om motstanderens plassering.

Spillet ble godt mottatt da det ble sluppet fordi det greide å opprettholde kjernen i spillmodifikasjonen Defense of the Ancients, men samtidig greide å gi en mer belønnende opplevelse. Samtidig har spillet fått kritikk for å være vanskelig å komme inn i og for å ha et fiendtlig samfunn.

Dota 2 er blitt det mest spilte spillet på Valves plattform Steam med over  samtidige spillere daglig.

Historien om Dota-serien begynte i 2003 med Defense of the Ancient (DotA), en tilpasset modifikasjon for Warcraft III: Reign of Chaos, opprettet av en utvikler med pseudonymet Eul.

## Referanser


## Eksterne lenker
* 
*
Filosofiåret 1615

**Filosofiåret 1615** er en oversikt over hendelser, utgivelser og personer med tilknytning til filosofi i 1615.

## Hendelser

## Publikasjoner

## Fødsler
*17. september - Samuel Sorbière, fransk oversetter og filosof (død 1670)
*Stephan Pilarick, ungarsk filosof, evangelisk geistlig og teolog (død 1693)

## Dødsfall
*4. februar - Giovanni Battista Della Porta, italiensk filosof, alkymist og dramatiker (født 1535)


Fil:Samuel Sorbiere.jpg|Samuel Sorbière(1615-1670)
Fil:Stephan Pilarick.jpg|Stephan Pilarick(1615-1693)
Fil:Giambattista della Porta.jpg|Giovanni Battista Della Porta(1535-1615)
Red Bull Junior Team

**Red Bull Junior Team** er et program som drives av energidrikkselskapet Red Bull GmbH og har som formål å identifisere potensielle framtidige racingstjerner innen formelbilracing. De unge lovende førerne som er en del av programmet mottar finansiering og støtte fra Red Bull mens de konkurrerer i lavere formelbilklasser. 

Programmet har vært vellykket i den forstand at det har brakt en rekke førere fram til Formel 1. I 2004 ble Christian Klien den første Red Bull-junioren som kjørte i Formel 1, mens Sebastian Vettel i 2008 ble den første Red Bull-junioren som vant et Formel 1-løp, Italias Grand Prix. Vettel er dog den eneste Red Bull-junioren som per 2013 har vunnet et Formel 1-løp. Red Bull eier to team i Formel 1, hovedteamet Red Bull Racing, samt Scuderia AlphaTauri, det tidligere Minardi-teamet som ble kjøpt i 2005 med det spesifikke formål å gi plass i Formel 1 for de unge førerne i juniorprogrammet.

Red Bull Junior Team ble opprettet i 2001 som Red Bulls europeiske førerprogram. Det lignende **Red Bull Driver Search**, som nå er lagt ned, var en amerikansk versjon basert på samme ide. Det var i drift fra 2002 til 2005, og blant førerne som deltok var Scott Speed, som  kjørte i Formel 1 for Toro Rosso i  og .

*Red Bull Junior Team* var også det offisielle navnet til RSM Marko, et team som deltok i Formel 3000 mellom 1999 og 2003, sponset av Red Bull og drevet av Helmut Marko.

## Red Bull Junior Team-førere som har gått videre til Formel 1

## Referanser


## Eksterne lenker
* Red Bull Junior Team
* Red Bull Racing
Brødrene Isaksens Patentslipp

**Brødrene Isaksens Patentslipp A/S** ligger i Storbukt i Honningsvåg og er et slippanlegg fra gjenreisningen etter andre verdenskrig. Anlegget som lå her tidligere ble ødelagt av okkupasjonsmakten under evakueringen av Finnmark i 1944.

Dagens anlegg ble reist i årene 1948–1953 av familien Isaksen som også eide den tidligere slippen. Virksomheten ble drevet fra 1953 til slutten av 1980-tallet og består av en slipp med skinnegang, verkstedbygning og vinsjhus med vinsjanlegg og en slippvogn. Verkstedbygningen ble den første tiden brukt som boligbrakke. Slippen kunne ta båter på opp til 70 fot.

Brødrene Isaksens Patentslipp ble fredet av Riksantikvaren i 1993 og eies av  Nordkappmuseet.

## Eksterne lenker
* 
* Br. Isaksens Patentslip i Storbukt fra Kystmuseene
* 
* Brødrene Isaksens Patentslipp A/S fra Arkitekturguide for Nord-Norge og Svalbard
Brukeradministrasjonssystem

Et **brukeradministrasjonssystem** (BAS) håndterer personers brukerkontoer og passord, med tilhørende metainformasjon. Et BAS er også et system for identitetsforvaltning og kalles derfor også et identitetsforvaltningssystem.

## Eksterne lenker
* Sebra  – UiB sitt eget brukeradministrasjonssystem.
* UBAS – Utdanningsdirektoratet sitt brukeradministrasjonssystem.
Shirley Hughes

**Shirley Hughes** (1927–2022) var en britisk barnebokillustratør og -forfatter, best kjent for *Alfie*-bøkene. Hun har mottatt Kate Greenaway-medaljen for barnebokillustrasjoner to ganger, for *Dogger* (1977) og *Ella's Big Chance* in 2003.  Hughes var en etablert illustratør av andres bøker da hun i 1970-årene for alvor begynte å lage både tekst og bilder selv.

## Liv
Hun vokste opp i en kjøpmannsfamilie, og tok utdannelse ved Art and Design Academy i Liverpool og ved the Ruskin i Oxford. Etter utdannelsen giftet hun seg med arkitekten John Vulliamy og bosatte seg i Notting Hill, London. Paret har tre barn. Datteren Clara Vulliamy er også barnebokillustratør.

## Bøker
Som illustratør av andres tekster samarbeidet hun blant annet med Dorothy Edwards og Noel Streatfeild. 
Hennes første bok med egen tekst var *Lucy and Tom's Day* (1960); dette utviklet seg til en serie. Både Lucy and Tom-serien og den senere serien med bøkene om Alfie og hans lillesøster Annie Rose (1981–2002) har blitt beskrevet som hverdagshistorier fra forstadslivet i den øvre middelklassen, med sikker sans for barneperspektivet. *Helpers* (1975) beskriver opplevelsen av å ha barnevakt, mens *Dogger* (1977) handler om en tøyhund. *Ella's Big Chance* (2003) var en gjenfortelling av Askepott lagt til 1920-årene. Ved Greenaway-medaljens 50-årsjubileum i 2007 ble *Dogger* kåret til publikums favoritt blant vinnerbøkene gjennom tidene.

Hun ble tildelt Eleanor Farjeon Award i 1984, ble Officer av OBE i 1998 og *fellow* i Royal Society of Literature i 2000. 

På norsk finnes samleboka *Alt om Albert* (1998) med fire av *Alfie*-bøkene i.

## Referanser
Filosofiåret 1670

**Filosofiåret 1670** er en oversikt over hendelser, utgivelser og personer med tilknytning til filosofi i 1670.

## Hendelser

## Publikasjoner

## Fødsler
*15. november – Bernard de Mandeville, nederlandskfødt engelsk filosof, politisk økonom, poet og satiriker (død 1733)
*30. november – John Toland, irsk filosof (død 1722)
*desember – Jean-Baptiste Dubos, fransk filosof og historiker (død 1742)

## Dødsfall
*9. april - Samuel Sorbière, fransk oversetter og filosof (født 1615)
*7. august - Ignacio de Arbieto, spansk jesuitt, filosof og historiker (født 1585)


Fil:John Toland.jpg|John Toland(1670-1722)
Fil:Du bos.jpg|Jean-Baptiste Dubos(1670-1742)
Fil:Samuel Sorbiere.jpg|Samuel Sorbière(1615-1670)
Fosnstraumen

**Fosnstraumen** er et sund mellom Radøy og Fosnøyna i Nordhordland. På innsiden ligger et lukket fjordsystem med Lurefjorden i sentrum. Store vannmasser følger tidevannet ut og inn gjennom Fosnstraumen. I dag er stedet mye brukt av sportsfiskere. Fosnstraumbrua krysser sundet, og da brua skulle bygges ble det foretatt en rekke registreringer og utgravinger av arkeologiske kulturminner like ved brua; de rikeste funnene ble gjort på Radøy, men en rekke funn ble også gjort på Fosnøyna. Det er tilrettelagt en steinaldersti gjennom funnområdet.

## Arkeologiske undersøkelser
Det ble avdekket i alt 63 funnsteder fra steinalderen. Noen har vært det arkeologene kaller basisboplasser, andre har tjent til korttidsopphold, andre har ikke vært boplasser, men til annet bruk. Trolig var det rike fiskeforekomster i farvannene som trakk folk til stedet. Bruken av disse funnstedene strekker seg over minst 5000 år, fra 10000 år tilbake og framover gjennom hele steinalderen. Det er funnet store mengder flintavslag, og bein fra dyr, fugl og fisk. Matrestene tyder på at de fanget småsei, torsk, lyr og laks, og noen ganger lange, uer og brosme. Det er også funnet rester av fiskekroker, men de hadde trolig også andre redskaper og båter. Landskapet var den gang bevokst med skog, og beinrestene som er funnet forteller bl.a. om jakt på hjort, elg, bjørn, gaupe, hare og villsvin.

## Referanser


## Eksterne lenker
* Straume Rappeneset 22
* Straume Rappeneset 15
* Straume Rappeneset 18
* Straume Rappeneset 38
* Hopland - Snekkevik 15, Tangane
Filosofiåret 1759

**Filosofiåret 1759** er en oversikt over hendelser, utgivelser og personer med tilknytning til filosofi i 1759.

## Hendelser

## Publikasjoner

## Fødsler
*27. april - Mary Wollstonecraft, britisk feminist, forfatterinne og filosof (død 1797)
*5. juni - Pierre Jean Georges Cabanis, fransk lege, fysiolog og filosof (død 1808)
*26. oktober - Karl Leonhard Reinhold, østerriksk filosof (død 1823)
*10. november - Friedrich Schiller, tysk forfatter, dramatiker og filosof (død 1805)

## Dødsfall
*27. juli - Pierre-Louis Moreau de Maupertuis, fransk matematiker, fysiker og filosof (født 1698)
*7. august - Georg Wilhelm Kirchmaier, tysk filosof, retoriker, språkviter (født 1673)
*27. november - Pierre Lemonnier, fransk matematiker og filosof (født 1675)
*ca. 1754-1759 – Anton Wilhelm Amo, ghanesisk-tysk filosof (født ca. 1700)


Fil:Mary Wollstonecraft by John Opie (c. 1797).jpg|Mary Wollstonecraft(1759-1797)
Fil:Pierre-Jean-Georges Cabanis.jpg|Pierre Jean Georges Cabanis(1759-1808)
Fil:Karl Leonhard Reinhold.jpg|Karl Leonhard Reinhold(1759-1823)
Fil:Friedrich von Schiller Coloured Drawing.png|Friedrich Schiller(1759-1805)
Fil:PierreLouisMaupertuis.jpg|Pierre-Louis Moreau de Maupertuis(1698-1757)
Fil:Georg-Wilhelm-Kirchmaier.jpg|Georg Wilhelm Kirchmaier(1673-1759)
Evensgård

**Evensgård**  er ei bygd (egentlig en matrikkelgård) i Saltdal kommune, Nordland fylke. 

Gården Evensgård er nevnt i lensregnskapene for 1567.  Det er likevel vurdert som sannsynlig at gården var ryddet allerede i middelalderen.

Navnet skal ifølge Rygh være avledet av det meget gamle personnavnet Øyvindr eller Eivindr.
Genitivet «Eivins» finnes i skriftsform så tidlig som 1368. 

Gården var oppgitt med en landskyld på 2 våg i 1567, et nivå som var høyere enn noen andre i Øvre Saltdal. I 1797 fikk den første oppsitteren kjøpe en part av staten. Den siste og fjerde parten ble ikke solgt før i 1842. Tre av disse partene ble senere delt, og utgjør i dag hovedbrukene på gården. Båtbyggingen har vært hovednæringen for gården så lang tilbake som kilder forteller om det.

Evensgård hadde også eget kraftverk, som var i bruk helt til Dragefossen overtok forsyningen.   

## Tidligere næringsformer
* Båtbygging
* Skogbruk  
* Landbruk

## Referanser
Lythronax

***Lythronax'' ''argestes*** er  dinosaur som ble funnet i Grand Staircase-Escalante National Monument i ørkenen i Utah i USA. *Lythronax* levde i Nord-Amerika for 80–79 millioner år siden. Den var 7,3 meter lang og veide opp til 2,5 tonn. *Lythronax* var i slekt med ''Tyrannosaurus rex'', ''Tarbosaurus'', ''Albertosaurus'' og ''Daspletosaurus''. Den var større enn ''Teratophoneus''. 

## Eksterne lenker
*
Danmark naturreservat

**Danmark naturreservat** ligger i en østvendt skråning like sør for Frogn kirke i Frogn kommune. Naturreservatet omfatter et areal på ca. 18 daa. Alt er privat grunn. Reservatet representerer et landskapstrekk som er i ferd med å forsvinne i dagens kulturlandskap. Eikelunden er et gjenværende fragment av tidligere lauvskoger, og nåværende karakter er et resultat av tidligere beite. Området er antakelig den best bevarte beitehagen i regionen. Eiketrærne i området har god aldersvariasjonen, og dette er med på å sikre kontinuiteten av eikeskogen. De gamle eiketrærne huser en rik flora og fauna av bl.a. vedboende sopp, lav, fugler og insekter. Eikelunden er betinget av tradisjonelle driftsformer, og er derfor også et verdifullt biologisk kulturminne. Naturreservatet krever derfor framtidig skjøtsel.

## Referanser
Kolås naturreservat

**Kolås naturreservat** ligger i et dalsøkk fra nordenden av Kolåstjern og nordover mellom Kolåsen og bebyggelsen langs Kolåsveien, nord for Son i Vestby kommune. Formålet med fredningen er å bevare et variert område med edellauvskog. Dagens edellauvskogslokaliteter er restbiotoper fra et tidligere varmere klima og skogene utgjør også nordlige utposter av mellomeuropeiske skogtyper. Norge har derfor verdens nordligste edellauvskoger, men disse er sterkt redusert ved at områdene er tatt i bruk til andre formål.

I reservatet er mange typer edellauvskog representert. Foruten den svært sjeldne snelle-askeskogen, inngår gråor-heggeskog og gråor-askeskog, svartorsumpskog og alm-lindeskog. Tresjiktet er artsrikt og har blant annet ask, gråor, svartor, eik, lønn, lind, bjørk og osp. Fuktighetsbetinget variasjon innenfor området fremstår på en instruktiv måte. 

## Referanser
Smihagen naturreservat

**Smihagen naturreservat** ligger på en liten åsrygg mellom Årungen og Frogn kirke i Frogn kommune. Formålet med fredningen er å bevare et større areal med edellauvskog. Dagens edellauvskogslokaliteter er restbiotoper fra et tidligere varmere klima og skogene utgjør også nordlige utposter av mellomeuropeiske skogtyper. Norge har derfor verdens nordligste edellauvskoger, men disse er sterkt redusert ved at områdene er tatt i bruk til andre formål.

Skogen består i hovedsak av alm-lindeskog og gråor-askeskog med mye lønn, ask og alm i tresjiktet. Busksjiktet har i hovedsak ask, hassel og osp. Eik forekommer på grunnlendte partier, og har til dels mektige dimensjoner. Forekomsten av eik utgjør et relikt fra eldre beitehager som lå i den øvre delen av reservatet. I sammenheng med omkringliggende kulturlandskap og forekomsten av eik, har reservatet stor verdi for insekter og fugler. 

Et hogstinngrep på midten av 1970-tallet har ført til sterkere innvandring av gran. Området skjøttes med hensikt å bevare edellauvskogsamfunnene, samt å ta vare på gjenværende eiketrær.

## Referanser
Flume

**Harley Edward Streten **(født 5. november 1991), bedre kjent under artistnavnet **Flume***, *er en australsk musiker innen sjangeren elektronisk musikk. Hans debutalbum *Flume* ble utgitt 9. november 2012, og havnet på førsteplass på ARIA Album Chart og som nummer 13 på en hitliste i New Zealand. Singelen «Holdin On» kom på topp 20 på ARIA Single Chart og ble nummer 22 i New Zealand. Flume har blitt nominert til og fått en rekke priser, deriblant ARIA Music Awards of 2013 og AIR Music 2013, der han blant annet fikk prisene «Best Male Artist»*, «*Breakthrough Artist - Release», «Best Independent Album», «Best Dance Release» og «Producer of the Year».

## Referanser




## Eksterne lenker
* 
*
Nordøstre Askeskjær naturreservat

**Nordøstre Askeskjær** er den østre av Askholmene i sundet mellom Håøya og Hallangstangen i Frogn kommune. Høyeste punkt på holmen er 5,8 moh. På nordspissen står Askholmene fyrlykt. 

Formålet med fredningen av Nordøstre Askeskjær naturreservat er å bevare livsmiljøet for plante- og dyrelivet i området, særlig ut fra hensynet til sjøfuglene og deres hekkeplasser. I 2005 ble det registrert ca 140 hekkende par, hvorav 36 par ærfugl og 81 par sildemåke. Dette er de største koloniene for disse artene i Oslo og Akershus’ del av fjorden.

## Referanser
Pieskehaure

**Pieskehaure** (lulesamisk: *Bieskehávrre*) er en innsjø i Arjeplog kommune i svensk Lappland. Innsjøen ligger nær grensen til Norge, like sør for Sulitjelmamassivet. Den ligger 577 moh., og har et areal på 58,8 km². Piteälven har sitt utspring fra innsjøen. 

Ved Pieskehaures nordre bredd ligger Pieskehaurestugan, som drives av Svenska Turistföreningen. Fra fjellstuen er det merket sti til Muorkihytta ved Eidevatnet på norsk side av grensen.

## Referanser




## Eksterne lenker
* Turbeskrivelse med bilder fra området